Justin Bieber เป็นนักร้องชายชาวอเมริกันที่ได้รับความนิยมมากที่สุดของโลกคนหนึ่งเลยก็ว่าได้ เพราะไม่ว่าจะกระดิกตัวไปทางไหน ต้องมีปาปารัซซี่และแฟนๆตามติดอยู่ตลอด
ส่วนรสนิยมการเลือกรถยนต์ของ Justin Bieber นั้น ถือว่าไม่เบาเลยทีเดียว เพราะในโรงรถของเขา เต็มไปด้วยบรรดาซุปเปอร์คาร์หลากหลายยี่ห้อ ไม่ว่าจะเป็น Ferrari 458 Italia, Audi R8 5.0 V10, Lamborghini Gallardo, Range Rover หรือแม้กระทั่ง Mercedes-Benz Sprinter ซึ่งรถเหล่านี้ต่างผ่านมือหนุ่ม จัสติน บีเบอร์มาแล้วทั้งสิ้น
แต่มีคันหนึ่งที่ถือเป็นไฮไลท์ คงหนีไม่พ้น Fisker Karma สีเงินเงาวันทั้งคัน ที่เจ้าตัวเคยขับเกินความเร็วที่กำหนด จนถูกเจ้าหน้าที่ตำรวจเรียกปรับ
ก็จะไม่ให้ขับเร็วได้อย่างไร เพราะ Fisker Karma คันนี้ เป็นรถไฮบริดที่ใช้มอเตอร์ไฟฟ้า คู่กับเครื่องยนต์ขนาด 2.0 ลิตรเทอร์โบชาร์จ ผลที่ได้คือกำลังสูงสุดกว่า 403 แรงม้า สามารถเร่งความเร็วจาก 0-100 กม/ชม.ในเวลาเพียง 5.9 วินาที และความเร็วสูงสุดกว่า 200 กม/ชม.
หนุ่มวัย 19 ปีคนนี้ไม่ธรรมดาจริงๆ